ZAPISNIK
s 24. sjednice Vijeća Mjesnog odbora „Pavao Šubić”
održane u ponedjeljak, 27. veljače 2023., u 19.00 sati u prostorijama Mjesnog odbora „Pavao Šubićˮ, Šubićeva 40/2

NAZOČNI ČLANOVI VIJEĆA:
Nikolina Hrust, Neven Penzar, Vladimir Resnik, Roman Roland, Andrea Vranić.
Predsjedavajući: Neven Penzar, Predsjednik Vijeća
Zapisnik vodi: Nikolina Hrust, Potpredsjednica Vijeća

	Predsjednik konstatira da su na 24. sjednici Vijeća Mjesnog odbora „Pavao Šubić” nazočni svi članovi Vijeća, što znači da Vijeće može pravovaljano odlučivati, te otvara 24. sjednicu Vijeća Mjesnog odbora „Pavao Šubić”.
Članovi Vijeća jednoglasno su prihvatili zapisnik sa 23. sjednice Vijeća mjesnog odbora i prijedlog Dnevnog reda 24. sjednice Vijeća mjesnog odbora s dopunama.

DNEVNI RED
1.	Financijski plan Mjesnog odbora „Pavao Šubić” za 2023., donošenje
2.	Zahtjev za povremeno korištenje prostora mjesne samouprave koji je podnio Rotaract klub Zagreb Gradec i stranka Zagreb je naš
[bookmark: _Hlk130762371]3.	Izvještaj s 19. koordinacije predsjednika mjesnih odbora s predsjednikom Gradske četvrti Donji grad
4.	 Javna rasprava o prijedlogu UPU Vlaška – Šubićeva – Martićeva – Derenčinova (Blok Badel), obavijest, na znanje
5.	Ministarstvo unutarnjih poslova - privremena rezervacija 14 parkirališnih mjesta na istočnoj strani Derenčinove ulice, obavijest, na znanje
6.	Pitanja i prijedlozi


Ad 1. Financijski plan Mjesnog odbora „Pavao Šubić” za 2023., donošenje
Članovi Vijeća Mjesnog odbora „Pavao Šubić“ jednoglasno donose sljedeći


FINANCIJSKI PLAN
Mjesnog Odbora ''Pavao Šubić''
za 2023.

Članak 1.
Financijski plan Mjesnog odbora ''Pavao Šubić'' za 2023. (dalje u tekstu: Plan) sastoji se od:

PRIHODA:									47.280,00 EUR
RASHODA:									47.280,00 EUR

	Članak 2.

	Prihodi i rashodi iz članka 1. Plana su:

	1. PRIHODI

	KONTO
	NAZIV KONTA
	IZNOS

	PRIHODI MJESNOG ODBORA UKUPNO
	47.280,00

	6711
	PRIHODI ZA FINANCIRANJE RASHODA POSLOVANJA
	47.280,00

	
1. RASHODI

	KONTO
	NAZIV KONTA
	IZNOS

	RASHODI MJESNOG ODBORA UKUPNO
	47.280,00

	Izvor 1.1. OPĆI PRIHODI I PRIMICI
	10.210,00

	3291
	NAKNADE ČLANOVIMA VIJEĆA MJESNOG ODBORA
	9.560,00

	3299
	OSTALI NESPOMENUTI RASHODI POSLOVANJA MJESNOG ODBORA
	650,00

	Izvor 4.1. PRIHOD OD KOMUNALNE NAKNADE
	37.070,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	37.070,00

	 
	ODRŽAVANJE JAVNIH ZELENIH POVRŠINA
	13.100,00

	 
	ODRŽAVANJE NERAZVRSTANIH CESTA
	23.970,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.


Ad 2. Zahtjev za povremeno korištenje prostora mjesne samouprave koji je podnio Rotaract klub Zagreb Gradec i stranka Zagreb je naš
Nakon razmatranja zamolbe koju je podnio Rotaract klub Zagreb Gradec, članovi Vijeća su jednoglasno podržali izdavanje prostora Mjesnog odbora na korištenje Rotaract klubu Zagreb u traženim terminima 2., 3. i 4. srijede u mjesecu od 18 do 20 sati.
[bookmark: _Hlk130810435]Prema dobivenoj zamolbi i političkoj stranci „Zagreb je naš“ također je jednoglasno produženo pravo korištenja prostorija Mjesnog odbora u terminu 2. i 4. ponedjeljka u mjesecu od 18 do 20 sati.

[bookmark: _Hlk130809810]Vijeće jednoglasno donosi sljedeće

                                              Z A K L J U Č A K

l.  Udruzi Rotaract klub Zagreb Gradec odobrava se povremeno korištenje dvorane u objektu mjesne samouprave, Zagreb, Šubićeva 40/2, u terminu druga, treća i četvrta srijeda u mjesecu od 18 do 20 sati.

2.  Prostor iz točke 1. ovog zaključka koristit će udruga Rotaract klub Zagreb Gradec

3. Udruga Rotaract klub Zagreb Gradec obvezuje se s prostorom prilikom korištenja postupati s pažnjom dobrog gospodara.

4.  O povremenom korištenju prostora iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom. 


                                              Z A K L J U Č A K


[bookmark: _Hlk130810292]l.  Političkoj stranci Zagreb je naš! odobrava se povremeno korištenje dvorane u objektu mjesne samouprave, Zagreb, Šubićeva 40/2, u terminu 2. i 4. ponedjeljka u mjesecu od 18 do 20 sati.
[bookmark: _Hlk130810350]2.  Prostor iz točke 1. ovog zaključka koristit će politička stranka Zagreb je naš!

3. Politička stranka Zagreb je naš! obvezuje se s prostorom prilikom korištenja postupati s pažnjom dobrog gospodara.

4.  O povremenom korištenju prostora iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom. 


Ad 3. Izvještaj s 19. koordinacije predsjednika mjesnih odbora s predsjednikom Gradske četvrti Donji grad
Predsjednik Vijeća Mjesnog odbora izvijestio je prisutne o temama redovnog sastanka s Predsjednikom Gradske četvrti Donji grad na kojem je predstavljena nova regulacija prometa u ulici Grge Tuškana koja prema iznesenom planu postaje jednosmjerna u smjeru jug – sjever, a navedenu regulaciju svi su članovi Vijeća jednoglasno podržali.

Ad 4. Javna rasprava o prijedlogu UPU Vlaška – Šubićeva – Martićeva – Derenčinova (Blok Badel), obavijest, na znanje
Predsjednik Vijeća Mjesnog odbora izvijestio je članove Vijeća o najavljenom prijedlogu plana za javnu raspravu o urbanističkom planu uređenja područja okruženog ulicama Vlaška – Šubićeva – Martićeva i Derenčinova (Blok Badel).

Članovi Vijeća podržavaju najavljenu javnu raspravu o uređenju ovog velikog područja u sklopu Mjesnog odbora „Pavao Šubić“, no smatraju da je odabrani prostor za javnu raspravu u Mjesnom odboru „Matko Laginja“ premali s obzirom na broj zainteresiranih građana koji bi u javnoj raspravi željeli sudjelovati, te su predložili da se javna rasprava održi u predvorju Osnovne škole Matka Laginje.

Ad 5. Ministarstvo unutarnjih poslova - privremena rezervacija 14 parkirališnih mjesta na istočnoj strani Derenčinove ulice, obavijest, na znanje
Predsjednik Vijeća Mjesnog odbora informirao je članove Vijeća o dodjeli 14 mjesta na parkiralištu u Derenčinovoj ulici Ministarstvu unutarnjih poslova čiji su se djelatnici, zbog obnove 5. policijske postaje preselili u uredske prostorije u Vlaškoj 106. Osim navedenih 14 parkirnih mjesta za djelatnike policije dodijeljena su i 4 parkirna mjesta ispred Zagrebačke banke u Vlaškoj 108. Članovi Vijeća su izrazili zabrinutost zbog dodjele tolikog broja parkirnih mjesta u stambenoj zoni i u blizini tržnice i škole, te zgrade bivše tvornice Gorica u kojoj se odvijaju različiti rekreativni sadržaji, a u  kojoj stanari nemaju drugi prostor za parkiranje osim navedenog parkirališta na uglu Derenčinove i Martićeve ulice.
Članovi Vijeća jednoglasno predlažu da se parkirališna mjesta za potrebe djelatnika Ministarstva unutarnjih poslova dodijele u javnim garažama „Gorica“ i „Kvatrić“ kako se ne bi dodatno stvarala gužva zbog parkirnih mjesta koja trebaju biti dostupna 24 sata samo za potrebe Ministarstva unutarnjih poslova.

Ad. 6. Pitanja i prijedlozi
Predsjednik Vijeća Mjesnog odbora izvijestio je članove Vijeća o razgovoru s Predsjednikom Gradske četvrti Maksimir u kojem je predloženo da se u suradnji dvije gradske četvrti i s okolnim mjesnim odborima pokrene akcija za oživljavanje Trga Eugena Kvaternika kulturnim sadržajima (prvenstveno koncertima) i njegovo ozelenjavanje.
Predsjednik Neven Penzar napomenuo je da će ponovo kontaktirati s djelatnicima Zrinjevca vezano uz nastavak bojanja klupa u Parku Bartola Kašića, koje je započeto u 2022. godini no cjelovito je obnovljeno samo 10 klupa. Potpredsjednica Nikolina Hrust naknadno je nakon nekoliko dana izvijestila članove Vijeća da su u međuvremenu dvije klupe od navedenih 10 obnovljenih klupa u jugo-zapadnom dijelu parka nestale.

Sjednica je završena u 20:15.
Zapisnik je vodila Nikolina Hrust


KLASA: 024-08/23-003/449
URBROJ: 251-13-11-1/003-23-2
Zagreb, 27. veljače 2023.



Predsjednik Vijeća Mjesnog odbora
„Pavao Šubić“
[bookmark: _GoBack]        Neven Penzar, v.r.

